gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6165, del 15-12-2009 (2009/13665)

Notificació de la sentència dictada en el judici verbal 284/2008.
-----------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13699


Data del document
:   02-02-2009

Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal 284/2008. [2009/13441]  
Judici verbal (desnonament per falta de pagament) 000284/2008   
Part demandant: María Teresa Torrego Candela.  
Part demandada: Ricardo Novoa Fernández.   
Sobre: verbals arrendataris i precaris.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
I. Estime la demanda interposada per la procuradora dels tribunals senyora Ferrandis Montoliu, en nom i representació de Mª Teresa Torrego Candela, contra Ricardo Novoa Fernández, en rebel·lia en aquestes actuacions.  
II. Declare resolt el contracte d'arrendament de l'habitatge firmat per les parts el dia 4 de maig de 2007, per no haver pagat la renda.  
III. Condemne Ricardo Novoa Fernández:  
1. A pagar la quantitat de 4.800 euros, més les rendes i les despeses que es deriven fins que la part actora recupere la finca, i els interessos legals des de la data de la interposició de la demanda.  
2. A desallotjar, deixant lliure i a disposició de la part actora, amb l'advertència de llançament per part de la policia, l'habitatge siti al carrer de La Loma, número 47, pis 1r H, 03777 de Torrevieja.  
3. A pagar les costes del procés.  
S'unirà una testimoniança d'aquesta resolució a les actuacions principals i se'n portarà l'original al llibre de sentències d'aquest Jutjat.  
Notifiqueu aquesta resolució a les parts i advertiu-los que contra aquesta resolució s'hi pot interposar un recurs d'apel·lació dins del termini dels cinc dies des que es notifique, que s'interposarà davant d'aquest Jutjat, i la resoldrà l'Audiència Provincial d'Alacant.  
Aquesta és la meua sentència, que pronuncie, mane i firme, en el dia de la data».  
Diligència de publicació. En el dia de la data, el jutge que subscriu aquesta resolució ha procedit a publicar-la mitjançant la lectura íntegra, mentre estava constituït en audiència pública; jo, la secretària judicial, en done fe.  
Atés que es desconeix el domicili o la residència actuals de la part demandada, mitjançant la provisió de 2 de febrer de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència.  
Torrevieja, 2 de febrer de 2009.- La secretària judicial: Ana Soler Beltrán.
Diari Oficial de la Generalitat Valenciana


Sumari del DOGV 6128, del 22-10-2009 (2009/11440)

Informació pública de l'actualització de tarifes de subministrament d'aigua potable de Planes.
----------------------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11244


Data del document
:   16-10-2009

Organisme emissor
:   Sociedad Española de Abastecimientos, SA

Tipus de document
:   Informació Pública

Informació pública de l'actualització de tarifes de subministrament d'aigua potable de Planes. [2009/11861]  
Tarifa que s'aprova:  
  
  
D'acord amb el que establix l'article 3.3 del Decret 3/2008, d'11 de gener, del Consell de la Generalitat Valenciana, havent transcorregut el termini determinat en el dit article i en virtut de la normativa anterior, es consideren aprovades les tarifes sotmeses a la seua consideració. Per tot això:  
Tarifa que se aprueba:  
  
  
Sobre les presents tarifes s'aplicarà l'impost sobre el valor afegit, d'acord amb el que establix la Llei 37/1992, de 28 de desembre.  
El que es fa públic.  
València, 16 d'octubre de 2009.- L'apoderat: Francisco Zorrilla.
Diari Oficial de la Generalitat Valenciana


Sumari del DOGV 6038, del 18-06-2009 (2009/7020)

Notificació a Cristina Marques Alvarez i Oscar Padierna Marques. Expedient número C-RAFT-006/07.
------------------------------------------------------------------------------------------------

### Dades del document

Número de DOGV
:   6038

Data del DOGV
:   18-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/7020


Data del document
:   29-05-2009

Organisme emissor
:   Institut Valencià d'Habitatge, SA

Tipus de document
:   Edicte

Notificació a Cristina Marques Alvarez i Oscar Padierna Marques. Expedient número C-RAFT-006/07. [2009/7020]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica al/s interessat/s que es relaciona/en la resolució de sobreseïment d'expedient de resolució administrativa de contracte per compravenda per ocupació de la vivenda sense títol legal.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, en Plaça l'Hort dels Corders núm. 7 de Castelló, en horari de 9.00 a 14.00 hores, de dilluns a divendres, excepte festius, disposant d'un termini a tal fi, de 30 dies.  
Expedient: C-RAFT-006/07  
Codi de l'immoble: 5795631255  
Ocupants sense títol: Cristina Marques Alvarez i Oscar Padierna Marques  
Adreça de l'immoble: Pintor Carbó s/n, Bl. 1, E. 1, 6è, porta 24ª  
Població: Castelló  
Data resolució sobreseïment: 25.05.2009   
València, 29 de maig de 2009.- El cap d'Administració i Inspecció del Centre de Gestió d'Habitatge Públic de l'Institut Valencià d'Habitatge SA: Fernando Maldonado Plá.
Diari Oficial de la Generalitat Valenciana


Sumari del DOGV 5953, del 12-02-2009 (2009/999)

Assumpte civil 000956/2008. Notificació de la sentència a Neusa María Obelar Andrade.
-------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/999


Data del document
:   16-01-2009

Organisme emissor
:   Jutjat de Primera Instància Número 4 de València

Tipus de document
:   Edicte

Descriptors 

:   * sistema judicial

Assumpte civil 000956/2008. Notificació de la sentència a Neusa María Obelar Andrade. [2009/999]  
María Teresa Esteve Ramos, secretària del Jutjat de Primera Instància número 4 de València, fa saber:   
Que en este Jutjat se seguix procediment de judici verbal (desnonament per falta de pagament) 000956/2008, a instàncies d'Óscar Bastidas García, contra Neusa María Obelar Andrade i José Serrador Peiró.  
En el judici a què es fa referència s'ha dictat la resolució que té l'encapçalament i la dispositiva que, literalment, diuen així:  
«Sentència número 4/09  
València, 9 de gener de 2009  
La magistrada jutgessa Beatriz de la Rubia Comos, del Jutjat de Primera Instància número 4 d'esta ciutat, ha vist les presents actuacions de judici verbal de desnonament número 000956/2008, promogudes pel procurador Francisco Cuchillo García, en nom i representació d'Óscar Bastidas García i assistida del lletrat Francisco S. Ramírez Bullón, contra Neusa María Obelar Andrade i José Serrador Peiró, en rebel·lia en este procediment.  
Dispositiva  
Que estime íntegrament la demanda interposada pel procurador Francisco Cuchillo García, en nom i representació d'Óscar Bastidas García contra Neusa María Obelar Andrade i José Serrador Peiró, declare resolt el contracte d'arrendament subscrit entre ambdues parts en relació amb el local habitatge situat a València, carrer de l'Institut Obrer Valencià, número 11, pis 3, porta 23a, per falta de pagament de les rendes i quantitats assimilades que s'hi indiquen, i condemne l'arrendatària Neusa María Obelar Andrade a sotmetre's a la declaració anterior i a deixar dins del termini legal, vacu, lliure i expedit i a disposició de la part actora l'immoble ressenyat. Així mateix, estime l'acció de reclamació de rendes formulada conjuntament amb aquella i condemne Neusa María Obelar Andrade i José Serrador Peiró a pagar a l'actor la quantitat de 5.300 euros, més les rendes que es reporten fins a l'execució de la sentència i interessos legals d'acord amb l'article 576 de la Llei d'Enjudiciament Civil amb expressa imposició a la part demandada de les costes processals.  
Esta és la meua sentència, jutjant en primera instància, que pronuncie, mane i firme».  
I perquè valga de notificació en forma, amb prevenció dels recursos expressats en l'esmentada resolució a la part demandada que es troba en parador desconegut, Neusa María Obelar Andrade, d'acord amb el que disposa l'article 164 de la Llei d'Enjudiciament Civil, s'expedix este edicte.  
València, 16 de gener de 2009.- La secretària judicial: María Teresa Esteve Ramos.
Diari Oficial de la Generalitat Valenciana


Sumari del DOGV 6025, del 01-06-2009 (2009/5366)

Assumpte civil 001219/2008. Notificació de la sentència a Musalam Mohamed Alghaid Alhaddad.
-------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5366


Data del document
:   24-04-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 001219/2008. Notificació de la sentència a Musalam Mohamed Alghaid Alhaddad. [2009/5366]  
Pilar Irles Martínez, secretària del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució la part dispositiva de la qual diu així:  
«Estime parcialment la demanda formulada per la procuradora la senyora Linares Beltrán, en nom i representació de Hayat Boudbagh, contra Musalam Mohamed Alghaid Alhaddad, i eleve a definitives les mesures provisionals de la interlocutòria de 2 de febrer de 2009 que s'han transcrit en el fet provat tercer d'esta sentència.  
Tot això sense realitzar expressa imposició de costes a cap dels litigants.  
Notifiqueu esta resolució a les parts, i feu-los saber que contra esta s'hi pot interposar un recurs d'apel·lació en el termini de cinc dies, que no suspendrà l'eficàcia de les mesures acordades.  
Per a la notificació al demandat rebel, en parador ignorat, publiqueu edictes al tauler d'anuncis d'este Jutjat i en el Diari Oficial de la Comunitat Valenciana.  
Esta és la meua sentència, que pronuncie, mane i firme.  
El jutge».  
Publicació. La sentència anterior l'ha llegida i publicada el jutge que l'ha dictada, mentre estava constituït en audiència pública, el mateix dia del pronunciament, davant la secretària judicial. En done fe.  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació de la dispositiva de la sentència número 233/2009 al demandat en parador ignorat, Musalam Mohamed Alghaid Alhaddad.  
Faculte el portador perquè la curse i gestione.  
Castelló de la Plana, 24 d'abril de 2009.- La secretària judicial: Pilar Irles Martínez.
Diari Oficial de la Generalitat Valenciana


Sumari del DOGV 6125, del 19-10-2009 (2009/11729)

Informació pública sobre expedició de duplicat de títol acadèmic d'Alicia Marín Prado.
--------------------------------------------------------------------------------------

### Dades del document

Número de DOGV
:   6125

Data del DOGV
:   19-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11436


Data del document
:   07-08-2009

Organisme emissor
:   Conselleria d'Educació

Tipus de document
:   Informació Pública

Informació pública sobre expedició de duplicat de títol acadèmic d'Alicia Marín Prado. [2009/11444]  
Alicia Marín Prado ha sol·licitat l'expedició del duplicat del títol de Tècnic Auxiliar, branca Sanitària, especialitat Clínica per haver extraviat l'original, les dades del qual s'indiquen a continuació.  
Titular del document: Alicia Marín Prado, que va nàixer el dia 22.01.1970 a Saint Omer, província de Francia, amb DNI 11537977 Z.  
Tipus de document: Tècnic Auxiliar, branca Sanitària, especialitat Clínica, expedit pel Ministeri d'Educació i Ciència, el dia 28.11.1996 i registrat en el llibre 6, foli 154, número 3426204008.  
Centre que lliurà l'original: IES Enric Valor de Silla, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de trenta dies comptadors a partir de l'endemà de la publicació del present anunci, davant la directora territorial d'Educació de València.  
València, 7 d'agost de 2009.- La directora territorial d'Educació: Virginia Jiménez Martínez.
Diari Oficial de la Generalitat Valenciana


Sumari del DOGV 6139, del 06-11-2009 (2009/11210)

Judici ordinari 802/07. Notificació a Promociones Nabasa 3000, SL.
------------------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11824


Data del document
:   28-09-2009

Organisme emissor
:   Jutjat de Primera Instància Número 12 de València

Tipus de document
:   Edicte

Judici ordinari 802/07. Notificació a Promociones Nabasa 3000, SL. [2009/11843]  
Mónica Rubio Solanes, secretària del Jutjat de Primera Instància número 12 de València, faig saber:  
Que en este Jutjat se segueix el judici ordinari amb el número 802/2007, promogut pel procurador Carlos J. Aznar Gómez, en nom i representació de Talleres Moreno Ibarra, SL, contra Promociones Nabasa 3000, SL, en parador ignorat, i en què amb data 14 de març de 2008, es va dictar la sentència que té, literalment, la part dispositiva següent:   
«Dispositiva  
Estime la demanda interposada per la representació processal de Talleres Moreno Ibarra, SL, contra Promociones Nabasa 3000, SL, i condemne la part demandada a pagar a l'actora la quantitat de 76.000 euros, més els interessos legals des de la interpel·lació judicial, amb la imposició de les costes produïdes en este procediment.   
Contra esta resolució es pot interposar un recurs d'apel·lació, en el termini de cinc dies des de la notificació.   
Esta és la meua sentència, que pronuncie, mane i firme».  
I perquè així conste i tinga els efectes pertinents i legals i valga de notificació de sentència en la forma legal al demandat Promociones Nabasa 3000, SL, en parador ignorat, i així mateix perquè s'inserisca en el Diari Oficial de la Comunitat Valenciana, estenc este edicte.  
València, 28 de setembre de 2009.- La secretària: Mónica Rubio Solanes.
Diari Oficial de la Generalitat Valenciana


Sumari del DOGV 6122, del 14-10-2009 (2009/11396)

Informació pública de l'esmena de condicionants i aprovació definitiva del Projecte d'Urbanització de la UE Pacadar.
--------------------------------------------------------------------------------------------------------------------

### Dades del document

Número de DOGV
:   6122

Data del DOGV
:   14-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11396


Data del document
:   02-10-2009

Organisme emissor
:   Ajuntament de Riba-roja de Túria

Tipus de document
:   Informació Pública

Descriptors 

:   * Riba-roja de Túria
    * administració local
    * pla d'urbanisme

Informació pública de l'esmena de condicionants i aprovació definitiva del Projecte d'Urbanització de la UE Pacadar.  
 [2009/11101]  
Esta Alcaldia ha dictat, en data 2 d'octubre de 2009, la Resolució núm. 2765/2009, per la qual es resol el següent:  
«Primer. Declarar complits els condicionants establits per Resolució d'Alcaldia núm. 851/2009, de 26 de març, i quedar aprovat amb caràcter definitiu el Projecte d'Urbanització de la UE Pacadar, presentat en este Ajuntament per la mercantil Promociones y Propiedades Espacio Hàbitat, SL.  
Tercer. Publicar l'aprovació definitiva del projecte d'urbanització en el Diari Oficial de la Comunitat Valenciana als efectes oportuns.  
Quart. Notificar este acord a la part interessada als efectes oportuns.»  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, a comptar des de la recepció d'esta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999. La falta de resolució del recurs de reposició, transcorregut el termini d'un mes, a comptar des de la seua presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir de l'endemà de la recepció de la notificació del mencionat acte o resolució, o des de la fi del termini resolutori, l'interessat podrà interposar recurs contenciós administratiu davant del jutjat/sala del Tribunal Superior de Justícia Contenciós Administratiu de la ciutat de València/la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
En tot cas, l'interessat podrà interposar directament recurs contenciós administratiu sense recurs administratiu de reposició previ, en el termini de dos mesos, a comptar des de l'endemà de la recepció de la notificació del present acte o resolució.  
Riba-roja de Túria, 2 d'octubre de 2009.- L'alcalde: Francisco Tarazona Zaragozá.
Diari Oficial de la Generalitat Valenciana


Sumari del DOGV 6049, del 03-07-2009 (2009/7869)

CORRECCIÓ d'errades de la Resolució de 19 de juny de 2009, del director de l'Institut Cartogràfic Valencià, per la qual es convoca una beca per a la realització de treballs per a la formació de personal a l'Institut Cartogràfic Valencià, en matèria de desenvolupament i aplicació de noves tecnologies i optimització de processos cartogràfics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6049

Data del DOGV
:   03-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7869


Data del document
:   03-07-2009

Organisme emissor
:   Institut Cartogràfic Valencià

Tipus de document
:   Correcció d'errades

Correcció d'errades

 Descriptors 

:   * Institut Cartogràfic Valencià
    * ajuda pública

CORRECCIÓ d'errades de la Resolució de 19 de juny de 2009, del director de l'Institut Cartogràfic Valencià, per la qual es convoca una beca per a la realització de treballs per a la formació de personal a l'Institut Cartogràfic Valencià, en matèria de desenvolupament i aplicació de noves tecnologies i optimització de processos cartogràfics. [2009/7869]S'ha observat una errada a la publicació de la resolució esmentada (DOCV núm. 6047, d'01.07.2009), que consisteix a l'omissió de l'annex que es publica tot seguit.
Diari Oficial de la Generalitat Valenciana


Sumari del DOGV 5929, del 09-01-2009 (2009/35)

Informació pública del Projecte de Modificació Puntual Número 3 de les normes subsidiàries del planejament.
-----------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/35


Data del document
:   19-12-2008

Organisme emissor
:   Ajuntament de Salem

Tipus de document
:   Informació Pública

Descriptors 

:   * Salem
    * administració local
    * pla d'urbanisme

Informació pública del Projecte de Modificació Puntual Número 3 de les normes subsidiàries del planejament. [2009/35]  
Per mitjà del present es fa públic que pel Ple de l'Ajuntament de Ráfol de Salem, en sessió ordinària de data 17 de desembre de 2008, es va acordar sotmetre a informació pública, per un termini d'un mes, el Projecte de Modificació Puntual Número 3 de les normes subsidiàries del planejament de Ráfol de Salem, per mitjà d'anunci inserit en el Diari Oficial de la Comunitat Valenciana i en un diari no oficial d'àmplia difusió en la localitat, el qual es troba depositat durant tal termini per a la seua consulta pública en este Ajuntament.  
Tal projecte té com a objecte la requalificació en un sector de sòl urbà industrial per a activitats de xicotets tallers i magatzems, en sòl urbà residencial, i la modificació de l'article 41 (tipologia de les vivendes) de la secció 2a (zona de nucli urbà), de les vigents normes subsidiàries de planejament amb inclusió del paràgraf 2n, quant a la tipologia edificatòria, permetent l'edificació en bloc exempt, o aïllat, amb estudis de detall per illes d'edificis completes.  
Així mateix, el referit acord plenari inclou la suspensió de l'atorgament de llicències d'activitat, de parcel·lació de terrenys, edificació i demolició en aquelles àrees del territori objecte del projecte de modificació del planejament les noves determinacions de les quals suposen modificació del règim urbanístic vigent.  
El que es fa públic per a general coneixement, als efectes del que disposa la Llei 16/2005, de 30 de desembre, i legislació de concordança.  
Ráfol de Salem, 19 de desembre de 2008.- L'alcalde president: José Senabre Guillem.